
О Б Я В Л Е Н И Е

„Университетска многопрофилна болница за активно лечение – Бургас” АД – град Бургас, 8000 Бургас, бул.”Стефан Стамболов” 73, тел. 056/810547, на основание чл.89 и следващите от Кодекса на труда, във връзка с чл.68, ал.7 от Закона за лечебните заведения, във връзка с чл.13, ал.2 от Правилника за устройството, дейността и вътрешния ред на „УМБАЛ – Бургас” АД – град Бургас, ОБЯВЯВА конкурс за заемане на длъжността „Главна медицинска сестра”  в „Университетска многопрофилна болница за активно лечение – Бургас” АД – град Бургас при условията на трудов договор за срок от 3 /три/ години. 

ИЗИКВАНИЯ ЗА ЗАЕМАНЕ НА ДЛЪЖНОСТТА:

1. Да притежава висше медицинско образование със специалност „медицинска сестра”;
2. Да притежава диплома за придобита образователно-квалификационна степен „бакалавър” или „магистър” по специалността „Управление на здравните грижи”;
3. Да има минимум 3 /три/ години трудов стаж в лечебно заведение за болнична помощ по специалността „Управление на здравните грижи“ и минимум 5 /пет/ години  трудов стаж в  лечебно заведение за болнична помощ на длъжност „медицинска сестра”;

4. Да не са осъждани.

НАЧИН НА ПРОВЕЖДАНЕ НА КОНКУРСА: по документи и чрез събеседване.

НЕОБХОДИМИ ДОКУМЕНТИ ЗА УЧАСТИЕ В КОНКУРСА:
1. Заявление за участие в конкурса;

2. Професионална биография;

3. Копие от диплома за завършено висше медицинско образование със специалност „Медицинска сестра”- заверено от кандидата;

4. Копие от диплома за придобита образователно-квалификационна степен „бакалавър” или „магистър” по специалността „Управление на здравните грижи” – заверено от кандидата;
5. Удостоверение за придобит трудов стаж в лечебно заведение за болнична помощ по специалността „Управление на здравните грижи“ и на длъжност „медицинска сестра“;
6. Медицинско удостоверение –  оригинал;
7. Медицинско свидетелство от Център за психично здраве – оригинал;

8. Свидетелство за съдимост –  оригинал;

9. Удостоверение за членство в БАПЗГ - оригинал;

10. Документ от ВУЗ, удостоверяващ извършване на преподавателска дейност към момента на кандидатстване и провеждане на конкурса;
11. 2 броя писмен идеен проект  по тема: „Мястото и ролята на главната медицинска сестра в  организацията, контрола и качеството на здравните грижи  и в превенцията на ВБИ в „УМБАЛ – Бургас” АД. Управление и развитие на здравите грижи  за тригодишен период в условията на нарастваща конкуренция и ограничен финансов и човешки ресурс. Информационна дейност, научни и учебни програми”.

ПРЕДИ  подаване на документите кандидатите имат право да получат и да се запознаят с писмената длъжностна характеристика за длъжността „Главна медицинска сестра” в „УМБАЛ – Бургас” АД в Отдел „Човешки ресурси, СДО и научна дейност” на „УМБАЛ – Бургас” АД.

ДОКУМЕНТИТЕ за участие в конкурса се подават в Деловодството на „УМБАЛ – Бургас” АД в 30-дневен срок, считано от деня следващ датата на публикуване на обявата. Ако срокът изтича в неработен ден, за последен ден на срока се счита първият работен ден след изтичането му.

Справки: тел.056/810595, Отдел „ЧР, СДО и научна дейност”
